CELEX: 62008CJ0545
Language: et
Date: 2010-05-06 00:00:00
Title: Euroopa Kohtu otsus (kolmas koda), 6. mai 2010.#Euroopa Komisjon versus Poola Vabariik.#Liikmesriigi kohustuste rikkumine - Elektrooniline side - Direktiivid 2002/21/EÜ ja 2002/22/EÜ - Lairibateenuste osutaja - Kohustus taotleda lairibateenuste jaemüügitariifide heakskiitmist ja määrata tariifid selle teenuse osutamise kulude alusel - Turuanalüüsi puudumine.#Kohtuasi C-545/08.

Euroopa Kohtu (kolmas koda) 6. mai 2010. aasta otsus – komisjon vs. Poola
      (kohtuasi C‑545/08)
      Liikmesriigi kohustuste rikkumine – Elektrooniline side – Direktiivid 2002/21/EÜ ja 2002/22/EÜ – Lairibateenuste osutaja – Kohustus taotleda lairibateenuste jaemüügitariifide heakskiitmist ja määrata tariifid selle teenuse osutamise kulude alusel
         – Turuanalüüsi puudumine
      
      1.                     Menetlus – Hagiavaldus – Vorminõuded – Vaidluseseme määratlemine – Ülevaade fakti- ja õigusväidetest (Euroopa Kohtu kodukord,
            artikli 38 lõike 1 punkt c) (vt punktid 25 ja 26)
      2.                     Liikmesriigi kohustuste rikkumise hagi – Komisjoni õigus esitada hagi – Selle õiguse kasutamise sõltumatus spetsiaalse huvi
            olemasolust hagi esitamiseks (EÜ artikkel 226) (vt punkt 30)
      3.                     Õigusaktide ühtlustamine – Telekommunikatsioonisektor – Elektroonilised sidevõrgud ja -teenused – Õiguslik raamistik – Direktiiv 2002/21
            – Universaalteenus ja kasutajate õigused – Direktiiv 2002/22 – Üleminekukord (Euroopa Parlamendi ja nõukogu direktiiv 2002/21,
            artikkel 16 ja artikli 27 esimene lõik ning direktiiv 2002/22, artiklid 16 ja 17) (vt punktid 46–50, 57–72 ja resolutsioon)
      Ese
      
         
               Liikmesriigi kohustuste rikkumine – Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse
                  ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (ELT L 108, lk 51;
                  ELT eriväljaanne 13/29, lk 367) artiklite 16 ja 17 ning Euroopa Parlamendi ja nõukogu 7. märtsi 2002. aasta direktiivi 2002/21/EÜ
                  elektrooniliste sidevõrkude ja -teenuste ühise reguleeriva raamistiku kohta (raamdirektiiv) (ELT L 108, lk 33; ELT eriväljaanne 13/29,
                  lk 349) artiklite 16 ja 27 rikkumine – Ilma eelnevat turuanalüüsi teostamata ettevõtjatele kehtestatud kohustus taotleda lairibateenuste
                  jaemüügitariifide heakskiitu.
               
            Resolutsioon
      
         
                  1.
               
               
                  
               
               
                  	Kuna Poola Vabariik kehtestas õigusnormid lairibateenuste jaemüügitariifide kohta ilma eelnevat turuanalüüsi teostamata, siis
                     on Poola Vabariik rikkunud Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning
                     kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) artiklitest 16 ja 17
                     koosmõjus Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste
                     ühise reguleeriva raamistiku kohta (raamdirektiiv) artiklitega 16 ja 27 tulenevaid kohustusi.
                  
               
            
         
                  2.
               
               
                  
               
               
                  	Mõista kohtukulud välja Poola Vabariigilt.